उत्तराखण्ड उच्च न्यायालय के मुख्य न्यायाधीशों की सूची
उत्तराखण्ड के मुख्य न्यायाधीश उत्तराखण्ड राज्य के सर्वोच्च पीठासीन न्यायिक अधिकारी और उत्तराखण्ड उच्च न्यायालय के संरक्षक होते हैं। उनकी नियुक्ति भारत के राष्ट्रपति द्वारा भारत के मुख्य न्यायाधीश और उत्तराखण्ड के राज्यपाल की सलाह पर की जाती है। के॰ एम॰ जोसफ उत्तराखण्ड उच्च न्यायालय के वर्तमान मुख्य न्यायाधीश हैं। उन्होंने यह पद ३१ जुलाई २०१४ को ग्रहण किया।
भारत की न्यायपालिका
१५ अगस्त 1947 को स्वतंत्र होने के बाद २६ जनवरी १९५० से भारतीय संविधान लागू हुआ। इस संविधान के माध्यम से ब्रिटिश न्यायिक समिति के स्थान पर नयी न्यायिक संरचना का गठन हुआ था। इसके अनुसार, भारत में कई स्तर के तथा विभिन्न प्रकार के न्यायालय हैं। भारत का शीर्ष न्यायालय नई दिल्ली स्थित सर्वोच्च न्यायालय है जिसके मुख्य न्यायधीश की नियुक्ति भारत के राष्ट्रपति के द्वारा की जाती है। नीचे विभिन्न राज्यों में उच्च न्यायालय हैं। उच्च न्यायालय के नीचे जिला न्यायालय और उसके अधीनस्थ न्यायालय हैं जिन्हें 'निचली अदालत' कहा जाता है।